Kuko įlanka
60°20′ š. pl. 151°52′ v. ilg.﻿ / ﻿60.333°š. pl. 151.867°r. ilg.﻿ / 60.333; 151.867 Kuko įlanka (angl. Cook Inlet) – Ramiojo vandenyno įlanka, įsiterpusi į pietinius Aliaskos krantus. Nuo Aliaskos įlankos atskirta Kenajaus pusiasalio. Ilgis 370 km, plotis 18–111 km, gylis siekia 22–78 m. Potvyniai kyla kas pusė paros, jų aukštis siekia iki 12 m. Potvynių metu susidaro stiprios srovės (iki 15,5 km/h). Yra salų (Kalgino, Ogastino – aktyvus ugnikalnis). Pakrantėse gausu ledynų, veikiančių ugnikalnių. Pagrindinės pakrančių gyvenvietės – Ankoridžas, Kenajus, Homeris. Kuko įlanka pavadinta ją 1778 m. tyrinėjusio anglų jūrininko Džeimso Kuko vardu.